OpenLLM-France/wikimedia huggingface dataset:
# Urte-liburuak

Urte-liburuak (latinez: Annales) urtez urte, kronologikoki eta modu laburrez, izandako gertaera garrantzitsuenak biltzen dituzten idazki historikoak dira. Horietan gai baten inguruko aktak, dokumentu historikoak eta material desberdinak biltzen dira.

## Jatorria

Urte liburuak (Annales) Erromako Pontifize Gorenak urteetan antolatutako bilduma kronologikoa izan zen, albuma deitzen zen liburuetan antolatutako ekitaldien bilduma, non magistratuen izenak eta era guztietako gertakariak, hala nola gerrak, izurriteak, prodigioak, etab. jasotzen ziren. Annales pontificum edo Annales maximi zuten izena. Galiarrek Erromako sutean suntsitu zituzten K.a. 389an eta, zaharberritu baziren ere, akats eta hutsune batzuk gelditu ziren. K.a. 130. urtera arte jarraitu zuten idazten; urte horretan guztiak zortzi liburutan bildu ziren. Gero annalistak deitutakoek jarraitu zuten lan horrekin.
Urteka antolatutako bilduma historiko guztiak Annales edo Urte-liburuak deitu ziren gero.

## Adibide historikoak

* Ab Urbe condita, Tito Livioren lana.
* Annales, Kornelio Tazitoren lana.
* Annales Alamannici
* Annales Cambriae
* Annales Einsidlenses
* Annales Heremi
* Annales Maisenses
* Annales regni Francorum
* Annales Sangallenses
* Chronologia brevis
* Chronologia Antiquitatis Posterioris
* Historiae, Polibioren lana.
* Libri annales Pontificum Maximorum
* Nihon Shoki

## Erreferentziak

* ↑ Buonocore, Domingo (1976). Diccionario de bibliotecología. Marymar. 41 or.
* ↑ White, Hayden V. The Content of Form: Narrative Discourse and Historical Representation. Baltimore: Johns Hopkins University Press, 1987, 11. or. ISBN 9780801829376.

## Kanpo estekak

* Datuak: Q193866
# Urte fiskal

Urte fiskala edo urte finantzarioa 12 hilabeteko epea da, non urteko txosten finantzarioa kalkulatzen den negozio zein beste organizaziotan. Eskumen gehienetan kontabilitatea arautzen duten legeak daude eta txosten hauek beharrezkoak dituzte 12 hilabetero.
Aipatutako epe hau Espainian nahiz herrialde latinoamerikarretan urtarrilaren 1ean hasten da eta urte bereko abenduaren 31an bukatzen. Zenbait enpresetan aldiz, hauen ezaugarriak eta administrazio erak direla eta, enpresaren urte fiskala uztailaren 1ean hasi eta hurrengo urteko ekainaren 30ean amaitzen da.
Urte fiskala behar askoen sortzapena zehazteko erabiltzen da, kontable nahiz zergetan. Mexikon, Federazioaren Kode Fiskalaren 11garren artikuluak ekarpenak urte fiskaletan neurtuko direla dio, eta honek egutegiarekin bat etorri behar du.

## Kanpo estekak

* Datuak: Q25473435
# Urte berri egun

Gregoriotar egutegian, Urte berri eguna urteko lehen eguna da; Urtarrilak 1. Eguzki-egutegi gehienek (gregoriotarra eta juliotarra bezalakoa) urtea aldizka iparraldeko neguko solstiziotik gertu hasten den bitartean, Eguzki-ilargi edo ilargi egutegia behatzen duten kulturek Ilargi Urte Berria eguzki-urtearekiko puntu finko gutxiagotan ospatzen dute.
Kristau aurreko Erroman Juliotar egutegiaren arabera, eguna Janori eskaintzen zitzaion, ateen eta hastapenen jainkoari, Januaryu (rtarrila )ere izena ematen dion jainkoari. Erromatarren garaitik XVIII. mendearen erdialdera arte, urte berria kristau-Europako hainbat fasetan eta hainbat lekutan ospatzen zen abenduaren 25ean, martxoaren 1ean, martxoaren 25ean eta Pazko jai higigarrietan.
Gaur egun, herrialde gehienek egutegi zibil gisa gregoriotar egutegia erabiltzen dutenez, egutegi horren arabera, urtarrilaren 1a munduko jaiegun ospetsuenetakoa da, sarritan su artifizialekin Gabonzaharraren ondorengo gauerdi aldean ospatzen da urteberria ordu-eremu bakoitzean hasten denean. Urteberri eguneko beste tradizio global batzuk Urteberri-eguneko asmoak hartzea eta lagunei eta senideei deitzea dira.

## Erreferentziak

* ↑ «New Year's Day: Julian and Gregorian Calendars» Sizes.com 8 May 2004.

## Ikus, gainera

* Urteberri

## Kanpo estekak

* Datuak: Q196627
* Multimedia: New Year's Day / Q196627
# Urte berri on, amona!

Urte berri on, amona! 2011. urtean Telmo Esnalek eginiko filma da. Aupa Etxebeste! eta gero, zuzendariaren bigarren film luzea izan zen.

## Sinopsia

Oharra: Atal honek istorio osoa edo amaiera argitzen du.
Amona Mari oso posesiboa da Maritxu bere alaba bereganatzen du. Joxemari bere suhiak zahar-egoitza batean sartzea erabaki du. Horretarako Kintxo bere suhiaren laguntza izango du, baina Maritxu ezin da konturatu.
Zahartzaroaren gaia jorratzen du ikuspuntu komiko batetik.

## Pertsonaiak

* Nagore Aranburu: Miren
* Josean Bengoetxea: Kintxo
* Montserrat Carulla: Amona Mari
* Kontxu Odriozola: Maritxu
* Pedro Otaegi: Joxemari
* Manex Bengoa: Asier

## Ikus, gainera

* Zainketa aringarriak eta zinema

## Kanpo estekak

* Datuak: Q16519184
# Urte haietan

Urte haietan, Juan Jose Novellaren eskultura da eta Gerra Zibilaren eta diktadura frankistaren biktimak oroitzeko asmoz egina dago. 2011ko apirilaren 30ean Aieteko parkean jarri zuten, Aieteko jauregiaren ondoan eta biktimen duintasuna eta herritartasuna itzultzea du xede.
Eskultura karbono-altzairuz eginda dago eta 3,5 metro inguruko luzera dauka. Habitat edo mugarri gisa egina dago eta ibiltaria bertan sartu daiteke. Zulatutako urteek 1936ko Estatu-kolpetik 1975ean diktadura frankista amaitu arteko etapa jasotzen dute. Argiaren arabera, ibiltarian, eskulturan bertan edo parkearen lurrean islatzen dira.

## Erreferentziak

* ↑ «Juan José Novella /“Urte Haietan”» Aiete - Lantxabe - Katxola - Ayete 2011-04-20 (Noiz kontsultatua: 2017-04-03).
* 1 2 Donostia.eus - Eskulturak eta monolitoak. (Noiz kontsultatua: 2017-04-03).

## Kanpo estekak

* Datuak: Q31188299
# Urte arrunt

Urte arrunta 365 egunez osatuta dagoen urtea da, eta beraz, bisurtea ez dena.
365 eguneko urte arrunt batek 52 aste eta egun bat izaten ditu. Honenbestez, urte arrunt bat astelehenez hasten denean, hurrengo urtea asteartez hasten da.
* 2001. urtea astelehenez hasten da.
* 2002. urtea asteartez hasten da.
* 2003. urtea asteazkenez hasten da.
* 2004. urtea, bisurtea izanik, ostegunez hasten da.
* 2005. urtea larunbatez hasten da.
* 2006. urtea igandez hasten da.
* 2007. urtea astelehenez hasten da.

## Kanpo estekak

* Datuak: Q235729
* Multimedia: Common years / Q235729
# Urte berriko betaurreko

Urte berriko betaurrekoak hurrengo urteko zenbakiak dituzten betaurrekoak dira, normalean Urte Berriko jaietan erabiltzen direnak. Richard Sclafanik eta Peter Cicerok asmatu eta patentatu zituzten 1992an, baina beste enpresa batzuek antzeko bertsioak egin dituzte. Urte berriko betaurrekoen inspirazioa eta ospea hurrengo urtearen erdialdeko bi digituek (1990-2009 urteetakoek, 9 eta 0) erdian zutelako sortu zen.

## Erreferentziak

* ↑ Lawson, Richard. «The Sad Ending of the 200_ New Year's Glasses» Gawker.com.
* ↑ Barkai, R.. «Novelty eyeglass frames Richard E. Sclafani et al» Google Patents (United States Patent Office).
* ↑ Lacitis, Erik. «As 2008 closes, so does business for those year-end glasses» Seattle Times (The Seattle Times Company).
* ↑ Lefkowitz, Melanie. «Glasses for New Year's Eve Parties - 2011 Still Works» Stylist (The Huffington Post).

## Kanpo estekak

* Datuak: Q16933125
* Multimedia: New Year's glasses / Q16933125
# Urteaga (argipena)

Urteaga hitzak adiera batzuk ditu.

## Toponimia

* Urteagagoiti edo Urteaga la Alta, Nafarroa Garaiko herri hustua.
* Urteagabeiti edo Urteaga la Baja, Nafarroa Garaiko herri hustua.
* Urteagako haitzuloa, Gipuzkoako kobazuloa.

## Deitura
### Euskal herritarrak

* Jesús Alustiza Urteaga (1881-1951), medikua.
* Luis Urteaga (1882-1960), musikagile eta organo-jotzailea.
* Jesús Urteaga (1921-2009), kazetari eta apaiza.
* Joxe Urteaga Oria (1926-2017), eskusoinujotzailea.
* Luis Katarain Urteaga (1926-2014), artzaina.
* Juan Eusebio Oiarzabal Urteaga, Juanito Oiarzabal (1956-), mendigoizalea.
* Jesus Rikardo Urteaga Repullés, Txetxu (1958-2020), ETAren militantea.
* Mertxe Urteaga (1960-), arkeologoa.
* Joxemari Urteaga (1961-), idazlea.
* Xabier Agirre Urteaga (1967-), filosofia irakasle eta idazlea.
* Eguzki Urteaga (1973-), soziologo, historialari eta idazlea.
* Iñigo Izagirre Urteaga (1981-), bertsolaria.
* German Urteaga (1995-), psikologo, entrenatzaile pertsonal, bertsolari eta trans aktibista.

### Besteak

* Mario Urteaga Alvarado (1875-1957), perutar margolaria.
* José Alfonso Sánchez Urteaga, Camilo Blas (1903-1985), perutar margolaria.
# Two O'Clock Courage

Two O'Clock Courage 1945eko Anthony Mann estatubatuar zinema zuzendariaren filma da.

## Argumentua

Oharra: Atal honek istorio osoa edo amaiera argitzen du.
Ted Allisonek kolpe handi baten ondorioz, amnesia dauka. Hilketa baten ikerketan murgilduta ikusiko du bere burua eta zantzu guztien arabera, bera da erruduna. Patty, emakumezko taxilari batek, bere izena garbitzen lagunduko dio. Tedek balakada bat jasotzean, oroimena berreskuratu eta errugabe dela frogatuko du.

## Aktoreak

* Tom Conway: Ted "Step" Allison
* Ann Rutherford: Patty Mitchell
* Richard Lane: Al Haley
* Lester Matthews: Mark Evans
* Roland Drew: Steve Maitland
* Emory Parnell: Insp. Bill Brenner
* Jane Greer: Helen Carter
* Jean Brooks: Barbara Borden

## Erreferentziak

* ↑ www.sansebastianfestival.com

## Kanpo estekak

* Datuak: Q6471742
# Two Rivers (Wisconsin)

Two Rivers Ameriketako Estatu Batuetako hiri bat da. Manitowoc konderrian dago, Wisconsin estatuan. 11.271 biztanle ditu. Sundae izozkia bertan asmatu zela esaten dute hirian.

## Ikus, gainera

* Manitowoc konderria
* Two Rivers (Wisconsingo herria)

## Kanpo estekak

* Datuak: Q957313
* Multimedia: Two Rivers, Wisconsin / Q957313
# Two Steps from Hell

Two Steps from Hell (euskaraz, Infernutik bi pausora) Kalifornian kokaturiko musika-produktore bat da. Nick Phoenix eta Thomas J. Bergersen musikariek 2006ko otsailaren 14an sortu zuten eta konpainiak filmen trailerretarako musika ekoiztu ohi du. Sarritan, iTunes, Amazon eta CD Baby-ko album klasikoentzat (hamar onenen artean geratu ohi direnak) ere sortu izan du musika.
Esan beharra dago, haien musika arrakastatsua da, izan ere, telebistako emankizun ugarietan, dokumentaletan, You Tubeko bideoetan eta bestelako ekintza jendetsuetan agertu da. Bestalde, zenbait disko ere argitaratu dituzte, horien adibide ditugu Invincible edo Archangel, badira beste zenbait Bergersenen izenpean argitaratu direnak, adibidez, Nemesis II.
Musika epikoa ekoizten duten artisten artean arrakastatsuenetakoa dugu konpainia hau, interneten bereziki, jende askoren belarrietara iritsi da haien musika.

## Diskografia
### Demostrazio-albumak

* Volume 1 (2006)
* Shadows and Nightmares (2006)
* Dynasty (2007)
* All Drums Go To Hell (2007)
* Pathogen (2007)
* Nemesis (2007)
* Dreams & Imaginations (2008)
* Legend (2008)
* Ashes (2008)
* The Devil Wears Nada (2009)
* Power of Darkness (2010)
* All Drums Go To Hell (2010)$^3$
* Illumina (2010)$^3$
* Balls to the Wall (2011)
* Nero (2011)
* Sinners (2011)
* Burn (2012)
* Faction (2012)
* Two Steps from Heaven (2012)
* Skyworld (2012)
* Crime Lab (2013)
* Cyanide (2013)
* Orion (2011)
* Solaris (2013)
* Amaria (2014)
* Open Conspiracy (2014)
* Quarantine (2014)

### Album publikoak

* Invincible (2010)
* Illusions (2011) [Thomas Bergersen álbum, conocido como Nemesis II]
* Archangel (2011)
* Demon's Dance (2012) [Recopilatorio de música sin publicar]
* Halloween (2012)
* SkyWorld (2012)
* Classics Vol. 1 (2013)
* Nick Phoenix (Speed of Sound) (2013)
* Sun (2013) [Thomas Bergersen álbum]
* Miracles (2014)
* Colina Frake on Fire Mountain (2014)
* Sun (2014)
* Battlecry (2015)
* Classics Vol. 2 (2015)
* Vanquish (2016)
* Nero (Anthology) (2017)
* Heaven (Anthology) (2017)
* Power Of Darkness (Anthology) (2017)
* Unleashed (2017)
* Illumina (Anthology) (2018)
* Dragon (2019)

## Erreferentziak

* ↑ «FAQ | Two Steps From Hell» web.archive.org 2012-06-22 (Noiz kontsultatua: 2019-04-28).
* ↑ «Whoa! Already end of summer? (updated) | Trailer Music News» web.archive.org 2011-12-14 (Noiz kontsultatua: 2019-04-28).

## Kanpo estekak

* Datuak: Q620802
# Two Mules for Sister Sara

Two Mules for Sister Sara (euskaraz Bi Mando Sara Ahizparentzako/Arrebarentzako) 1970eko Don Siegel estatubatuar zinema zuzendariaren western filma bat da. Bertan, Shirley MacLaine, Clint Eastwood, Manolo Fábregas eta Alberto Morin aktoreek antzetu zuten.
Filmaren soinu banda Ennio Morricone italiar musikagile ezagunak moldatu zuen.

## Argumentua

Oharra: Atal honek istorio osoa edo amaiera argitzen du.
XIX. mendearen amaieraldeko Mexiko. Hogan (Clint Eastwood) izeneko pistolari eta mertzenario gringo batek herrixka batean erasotua den moja edo serora (Shirley MacLaine) bat salbatzen du. Gertakizun hau pistolariarentzat zorionekoa izango da, serorak pistolariak erasotzeko asmoa duen gotorleku bati buruzko informazio baliotsua ematen baidio. Halere gotorlekurako bidaia korapilatu eta gorabehera asko igaro beharko dituzte, tartean umorezko gertakizun asko jazoo direlarik. Horietako une onenetakoa pistolariak ustezko moja edo serora sonako emagaldu bat dela jabetzen denekoa da (aurretik eta bidai osoan mojaren izate erlijiotsuaren ondorioz erabat errespetatu baitzuen).

## Aktoreak

* Shirley MacLaine: Sara
* Clint Eastwood: Hogan
* Manolo Fábregas: Beltrán kolonela
* Alberto Morín: LaClaire jenerala
* Armando Silvestre: 1. bidelapurra
* John Kelly: 2. bidelapurra
* Enrique Lucero: 3. bidelapurra
* David Estuardo: Juan
* Ada Carrasco: Juanen ama
* Pancho Córdoba: Juanen aita
* José Chavez: Horacio
* José Ángel Espinosa Ferrusquilla: José Ángel Espinoza
* Rosa Furman: Sararen laguna

## Kanpo estekak

* Two Mules for Sister Sara filmaren IMDBko fitxa irakurgai (Ingelesez)
* Datuak: Q934911
# Two Rivers (Alaska)

Two Rivers Ameriketako Estatu Batuetako erroldak esleitutako leku bat da. Fairbanks North Star Boroughn dago, Alaska estatuan. 650 biztanle ditu, 71,675777 kilometro koadroko azaleran banatuta.

## Ikus, gainera

* Fairbanks North Star Borough

## Kanpo estekak

* Datuak: Q2691400
# Two Rivers (Wisconsingo herria)

Two Rivers Ameriketako Estatu Batuetako inkorporatutako herri bat da. Manitowoc konderrian kokatuta dago, Wisconsin estatuan. 1.672 biztanle ditu, 31,9 kilometro koadroko azaleran banatuta.

## Ikus, gainera

* Manitowoc konderrian

## Kanpo estekak

* Datuak: Q7859192
# Two Princes

Two Princes (euskaraz Bi Printze), Spin Doctors estatubatuar rock taldearen abesti bat da. 1993ko Pocket Full of Kryptonite (Kriptonitaz Beteriko Poltsikoa) diskoan argitaratu zuten.

## Kanpo estekak

* Two Princes abestiaren bideoklipa ikusgai eta entzungai, Youtube.com (Ingelesez)
* Datuak: Q3913751
# Two Prudential Plaza

Two Prudential Plaza, Ameriketako Estatu Batuetako Chicago hirian dagoen bulego etxe orratz bat da. Guztira 303 metro eta 64 solairu dauzka eta 1990ean amaitu zuten eraikitzen.
Loebl, Schlossman & Hackl eta Stephen T. Wright arkitekto taldeek diseinatu zuten.

## Ikus, gainera

* Ameriketako Estatu Batuetako eraikinik garaienen zerrenda

## Kanpo estekak

* (Ingelesez) Eraikinaren fitxa emporis.com webgunean.
* Datuak: Q1121971
* Multimedia: Prudential Plaza (Chicago) / Q1121971
# Two Rode Together

Two Rode Together (euskaraz Biak Elkarrekin Zaldiz) 1961eko John Ford estatubatuar zinema zuzendariak zuzendutako western filma bat da. Will Cook idazle eta gidoigilearen Comanche Captives ("Komantxeek Atzemanak") eleberrian oinarritua dago. James Stewart, Richard Widmark, Shirley Jones, Linda Cristal, Andy Devine eta John McIntire aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Mendebalde Urruna. AEBko Armada Federalak komantxeen esku dauden preso dauden zurien senideen presioak jaso ditu haiek aska ditzan. Frazer komandanteak (John McIntire) Tascosa herriko Guthrie McCabe (James Stewart) komisario zinikoa komantxeekin zurien askatasuna negoziatu dezan konbentzituko du. Betebehar horretan McCabek Gary tenientearen (Richard Widmark) laguntza izango du. Azkatzen duten zuri bakoitzeko diru sari bikaina jasoko dute. Gary tenientea ez dago McCabek erabiltzen dituen metodo ezohikoekin batere ados, hauen ondorioz bere komandanteak Armada Federala lagatzera behartuko du.

## Aktoreak

* James Stewart: Guthrie McCabe komisarioa.
* Richard Widmark: Jim Gary tenientea.
* Shirley Jones: Marty Purcell.
* Linda Cristal: Elena de la Madriaga.
* Andy Devine: Darius P. Posey sarjentua.
* John McIntire: Frazer komandantea.
* Paul Birch: Edward Purcell epailea.
* Willis Bouchey: Harry J. Wringle.
* Henry Brandon: Quanah Parker buruzagia.
* Harry Carey Jr.: Ortho Clegg.
* Olive Carey: Abby Frazer.
* Ken Curtis: Greeley Clegg.
* Chet Douglas: Ward Corby aguazila.
* Annelle Hayes: Belle Aragon.
* David Kent: Otso Lasterkari.
* Anna Lee: Malaprop andrea.
* Jeanette Nolan: Mary McCandless.
* John Qualen: Ole Knudsen.
* Ford Rainey: Henry Clegg erreberendoa.
* Woody Strode: Stone Calf.
* O.Z. Whitehead: Chase tenientea.

## Kanpo estekak

* Two Rode Together filmaren IMDBko fitxa irakurgai (Ingelesez)
* Datuak: Q232234
# Two People

Two People 1973ko Robert Wise estatubatuar zinema zuzendariaren filma da.

## Argumentua

Oharra: Atal honek istorio osoa edo amaiera argitzen du.
Evan Bonner, Vietnamgo Gerrako desertore, Marrakexen Deirdre McCluskey modeloa ezagutu eta honekin maitemintzen da.

## Aktoreak

* Peter Fonda: Evan Bonner
* Lindsay Wagner: Deirdre McCluskey
* Estelle Parsons: Barbara Newman
* Frances Sternhagen: Mrs. McCluskey
* Geoffrey Horne: Ron Kesselman

## Erreferentziak

* ↑ www.sansebastianfestival.com

## Kanpo estekak

* Datuak: Q2927264
# Visegrád

Visegrád (ˈviʃɛɡraːd ahoskatua; alemanez: Plintenburg; txekieraz: Vyšehrad) Hungariako erdialdeko hiria da, Pest konderrikoa. Budapestetik gertu dago, Danubio ibaiaren ertzean. 2018an 1.841 biztanle zituen. Bere gaztelua, hungarieraz Fellegvár (zitadela) deitua, ospetsua da oso eta erregeen udako jauregia izaten zen.
1991n Hungaria, Txekoslovakia eta Poloniako agintariek bertan Visegrádeko taldea sortu zuten.

## Hiri senidetuak

* Lanciano, Italia
* Obergünzburg, Alemania

## Galeria

* Sibrik muinoa
* Jauregiko iturria
* Jauregiko lorategia
* Jauregiko panorama
* Jauregia

## Erreferentziak

* ↑ Antal Papp: Magyarország (Hungary), Panoráma, Budapest, 1982, ISBN 963 243 241 X, p. 860, pp. 229-236

## Kanpo estekak

* (Hungarieraz) (Ingelesez) Webgune ofiziala
* Datuak: Q548097
* Multimedia: Visegrád / Q548097
# Viseu

Viseu Portugalgo hiria da, herrialdearen iparraldean dagoena eta Viseuko Barrutiaren hiriburua dena. 2011ko erroldaren arabera 99.274 biztanle ditu.

## Historia

Viseuren historia zeltiar garaian hasi zen, baina erromanizazioarekin erdigune garrantzitsua bihurtu zen, izan ere Mérida, Lisboa eta Galiziarako errepideen arteko bidegurutzea izan baitzen. Lusitaniarren buruzagi famatua izan zen Viriato bertan bizi izan zela ere uste da.
VI mendean bisigodoek hiri bihurtu eta diozesia ezarri zuten bertan. VIII mendean mairuek konkistatu zuten eta bertan izan ziren 1037an Fernando I.a Leon eta Gaztelakoak eskuratu zuen arte. Portugalgo konderriaren hiriburu ere izan zen 1123an eta esaten da Afonso Henriques Portugalgo lehenengo erregea bertan jaio zela. 1383 eta 1385 artean Joanes I.a Gaztelakoaren eskutan izan zen eta honek harresiak eraiki zituen. Alfontso V.ak babes hauek handitu zituen.
XIX mendean hiria zabaldu egin zen erdi aroko mugak gaindituz.

## Geografia

Viseuko lautadan kokaturik dago, mendiz inguratuta eta hiru ibai nagusi ditu: Vouga, Dão eta Paiva. Hegoaldean Serra da Estrela mendizerra dauka.

## Fregesiak

| Abraveses Barreiros e Cepões Boa Aldeia, Farminhão e Torredeita Bodiosa Calde Campo Cavernães Cota Couto de Baixo e Couto de Cima | Faíl e Vila Chã de Sá Fragosela Lordosa Mundão Orgens Povolide Ranhados Repeses e São Salvador Ribafeita | Rio de Loba Santos Evos São Cipriano e Vil de Souto São João de Lourosa São Pedro de France Silgueiros Viseu |

## Demografia

Viseuko udalerriaren populazioa (1801 – 2009) :
| 1801 | 1849 | 1900 | 1930 | 1960 | 1981 | 1991 | 2001 | 2009 |
| 33 699 | 36 049 | 54 047 | 61 140 | 79 890 | 83 261 | 83 601 | 93 501 | 99 274 |

## Ondasun nabarmenak

* Viseuko katedrala.

## Iruditegia

* Viseu.
* Viseuko katedrala.
* Misericordiaren eliza.
* Harresiaren aztarnak.
* Hiriko parkea.

## Hiri senidetuak

* Cantagalo (Sao Tome eta Principe)
* Aveiro (Portugal)
* Lublin (Polonia)
* Marly-le-Roi (Frantzia)
* São Filipe (Cabo Verde)
* Arezzo (Italia)
* Haskovo (Bulgaria)
* Matola (Mozambike)

## Erreferentziak

* ↑ "Instituto Nacional de Estatística"

## Kanpo estekak

* Webgune ofiziala
* Datuak: Q117676
* Multimedia: Viseu / Q117676
# Viseuko elizbarrutia

Viseuko elizbarrutia (portugesez: Diocese de Viseu, latinez: Dioecesis Visensis) Erromatar Eliza Katolikoaren portugaldar elizbarrutietako bat da. 572. urtean ezarri zen. Apezpikuaren egoitza Viseun dago. Egun apezpikua António Luciano dos Santos Costa da.

## Apezpikuen zerrenda

* Bartolomeu (1214-1222)
* Pedro Gonçalves (1249-)
* Mateus (1254-1268)
* Mateus (1275-1287)
* Egas (1288-1313)
* Martinho (1313-1322)
* Gonçalo (1323-)
* Miguel Vivas (1329-1332)
* João Watrelos (1333-)
* João (1349-1362)
* Gonçalo de Figueiredo (1365-1373)
* João Martins (1373-)
* João Homem (1386-1425)
* Garcia de Menezes (Roderici) (1426-1430)
* Luís do Amaral (1431-1439)
* Luís Coutinho (1439-1444)
* João Vicente (1444-1463)
* João Gomes de Abreu (1463-1482)
* Fernando Gonçalves de Miranda (1482-1505)
* Diego de Ortiz de Vilhegas (1505-1519)
* Afonso de Portugal (1519-1523)
* João Chaves (1524-1526)
* Miguel da Silva (1526-1547)
* Alessandro Farnese (1547-1552)
* Gonçalo Pinheiro (1552-1567)
* Jorge de Ataíde (1568-1578)
* Miguel de Castro (1578-1586)
* Nuno de Noronha (1586-1594)
* António de Sousa (1594-1596)
* João de Bragança (1599-1609)
* João Manuel de Ataíde (1609-1625)
* João de Portugal (1625-1629)
* Bernardino de Sena (Senis; Senna) (1630-1632)
* Miguel de Castro (1633-1634)
* Dinis de Melo e Castro (1636-1639)
* Manuel de Saldanha (1670-1671)
* João de Melo (1673-1684)
* Richard Russell (1685-1693)
* Jerónimo Soares (1694-1720)
* Júlio Francisco de Oliveira (1741-1765)
* Francisco Mendo Trigoso (1770-1778)
* João António Barbosa Soares (1779-1782)
* José do Menino Jesus (Deus) (1783-1791)
* Francisco Monteiro Pereira de Azevedo (1791-1819)
* Francisco Alexandre Lobo (1820-1844)
* José Joaquim de Azevedo e Moura (1846-1856)
* José Manuel de Lemos (1856-1858)
* José Xavier de Cerveira e Sousa (1859-1862)
* António Alves Martins (1862-1882)
* José Dias Correia de Carvalho (1883-1911)
* António Alves Ferreira (1911-1927)
* José da Cruz Moreira Pinto (1928-1964)
* José Pedro da Silva (1965-1988)
* António Ramos Monteiro (1988-2004)
* António Augusto dos Santos Marto (2004-2006)
* Ilídio Pinto Leandro (2006-2018)
* António Luciano dos Santos Costa (2018-)

## Erreferentziak

* ↑ (Ingelesez) «Diocese of Viseu» Catholic Hierarchy.

## Kanpo estekak

* Datuak: Q1584265
* Multimedia: Roman Catholic Diocese of Viseu / Q1584265
# Vishnevita

Vishnevita silikato motako minerala da eta cancrinita taldearen kidea da.

## Ezaugarriak

Vishnevita silikato mineralaren formula kimikoa hau da: ${\ce {(Na,K)8(Al6Si6O24)(SO4,CO3) * 2H2O}}$. Sistema hexagonalaren arabera sortzen ditu kristalak. Mohs eskalaren arabera duen gogortasunaren balioa 5 - 6 da.

## Erreferentziak

* 1 2 (Ingelesez) «Vishnevite: Mineral information, data and localities.» www.mindat.org (Noiz kontsultatua: 12-05-2019).
# Viseo (Muxía)

Viseo, Espainiako Galizia autonomia erkidegoko Camariñas udalerrian dagoen herri bat da, Morquintián parrokian, Costa da Morte eta Coruñako probintzian. 2017ko erroldaren arabera 55 biztanle zituen.